374 
MÉMOIRES. 
« secourent de telle façon que moy, ma femme et famille, 
« ayans le Cousteau sur la gorge, fumes délivrez de ce 
« danger la, mais aprez je fus contrainct de me retirer près 
« de Monseigneur le Conte de Brisac, lequel me feist un 
« recueil et traictement très humain, et me feit avoir une 
« sauvegarde du roy adressante au cappitaine de notre 
« quartier, mais voiant que le cappitaine en tint peu de 
« compte pour avoir esté mon imprimeur et ne lestant plus, 
« et ensemble estant solicité de Misser Angelo qui a despuis 
« esté cause de mavoir faict voler mon logis comme je feray- 
« très bien apparoir, je fus contrainct de me retirer avec 
« ma famille en la maison dun des parans de ma femme 
« que le présant porteur vous nommera, la où ce pendant 
« jay faict un livre de la sphere du monde, un livre de 
« l’usage de lAstrolabe et ay augmenté mez estudes de 
« beaucoup. Maintenant craignant de faire par trop de an- 
« peschement la où je suis, et naiant autres moiens que 
« de demeurer ou de men aler, affin que ne me puisse 
« repentir, faisant les choses sans conseil, je nay pas voulu 
« passer plus outtre, sans premièrement vous supplier de 
« me donner votre advis sil sera bon que je demeure ou 
« sy je men dois aller, vous suppliant en premier lieu, 
« Monsieur, de ne faire chose pour moy par laquelle ny 
« vous ny aucun de ceux qui vous appartienne!! en puisse 
« recepvoir dommage, vous suppliant aussi de faire mez 
« très humbles recommandations anvers Monseigneur le 
« chevalier et anvers Monsieur le conseiller Bonaud. Je me 
« recommande aussi très humblement ama damoiselle de 
« Morel et a mes damoiselles vos filles, et vous supplie 
« destre tousjours maintenant en votre bonne grâce, priant 
« Dieu qu’il vous donne laccomplissement de vos désirs. Ce 
« troisiesme de mars 1568, par votre très humble et très 
« obéissant serviteur. » 
(P. Forcadel.) 
« A Monsieur de Morel. 
« C’est chez Monsieur le marichal Rodet, prés l’anseigne 
« du tabourin, en la rue de Greneile. » 
